Drie vroue sterf in botsing | Maroela Media
Die wrak van die Toyota Fortuner. (Foto: Verskaf)
Drie vroue is vanoggend (Vrydag) op die R40 tussen Nelspruit (Mbombela) en Umjindi in Mpumalanga dood toe twee motors gebots, die pad verlaat en van 'n brug af gery het.
Martin Jeffrey, bedryfsbestuurder van Emer-G-Med in Nelspruit, het aan Maroela Media gesê 'n wit Toyota Fortuner gevolg deur 'n rooi Nissan-voertuig het net na 04:00 in die rigting van Barberton gery toe die Nissan teen die Fortuner vasgery het.
"Die bestuurders van die onderskeie voertuie het toe beheer verloor en is van 'n brug af," het Jeffrey verduidelik.
Volgens Moeti Mmusi, woordvoerder van die provinsiale departement van gemeenskapsveiligheid, het die een voertuig vermoedelik die ander een probeer verbysteek toe die botsing plaasgevind het.
Drie vroue, twee vermoedelik in hul 20's en die ander een in haar 30's, het in die voorval gesterf, het Jeffrey gesê.
Die bestuurder van die Fortuner is in die voorval beseer en is na 'n hospitaal in Nelspruit gehaas hoewel die bestuurder van die Nissan van die ongelukstoneel verdwyn het.
Die toepaslike owerhede was vroegoggend op die toneel om ondersoek in te stel.
In die nuus Mpumalanga ongelukke Rescue Care
Polisie vermis massa wapens en ammunisie
Ironies dat die Nissan bestuurder van die toneel verdwyn en nou wonder ek of die persoon iets het om weg te steek.
Dalk moet wetgewing verander om 'n bestuurder wat VLUG van 'n ongelukstoneel outomaties vir strafbare manslag (indien daar oorledenes is) of roekelose & nalatigge bestuur aangekla word.
Die beginsel moet tog wees dat 'n bestuurder nie net kan verdwyn sonder om omtesien na beseerdes nie.
Wonder of spoed, alkohol of nalatigheid hier betrokke was? Weereens arme onskuldige mense se lewens wat geneem is. Dalk was die persoon onder die invloed wat weggehardloop het. Jou can run but cannot hide!!
Lyk na dubbele sperstreep. Ek dink die vlugteling se skok om te vlug is dat hy weet hy is in groot moeilikheid.
Skok en trauma laat 'n mens soms vreemd optree.
Ds. Thys Müller
Innige simpatie met die agterblywende families met julle groot verlies! Mag die mooi herinneringe en hulle christelike lewenswandel julle altyd bybly!!! Sy Troos julle toegebid!